Leopardkaķi
Leopardkaķi (Prionailurus) ir kaķu dzimtas (Felidae) ģints, kas pieder kaķu apakšdzimtai (Felinae). Leopardkaķu ģintī ir 5 sugas. Visas leopardkaķu sugas mājo Āzijā. Tie ir tipiski meža iemītnieki. Lielākā daļa leopardkaķu labi peld. Dažas sugas pamatā barojas tikai ar zivīm un citiem ūdens dzīvniekiem. Leopardkaķu ģints dzīvnieki ir neliela auguma, un to pelēkbrūnie kažoki ir ar tumšākiem plankumiņiem.